Bə́tísɔn myǎyi və́ bâyi bɔ̌ bə̄tísɔn bə́samǎn yā báyi kǎd kə́ sɔbɔ étēde. 14Myǎyi və́ bə̄tísɔn bə́lɛ́ ḿfág kíníŋ Yórdan yǎ á yād, ébá bə́lɛ́ bə̄vɔ́g myǎyi bɔ́ və̄ á ńnǎm Kanǎŋ ású yə̄ nâ bə́ kad kə́ sɔbɔ étē. 15Ḿfág bɔ́n bə́ Ísraɛ̂l tɔ ǹnə́ŋ ngə́ ǹtɔbɔ, bətísɔn bə́saman bə́tē bâyi bɔ̌ bə̄tísɔn bə́ ásɔbɔ́ ású ényɔ́ ósə a wé é mod m̀bɔ́g á fūán á nə̄ dzǎm kǎd túb. 16Ngə́ ā wé nyē ai ekie, á bɔ̌ naa á wu, o yəmə hḿ naa mod tě á nə ǹwê bod, bə́ bə̄lə́ naa bə́ wê nyé ai sí. 17Ngə́ ā wé nyē ai ngɔg, á bɔ̌ naa á wu, o yəmə nâ a nə ǹwê bod, bə́ bə̄lə́ naa bə́ wê nyé ai sí. 18Ngə́ ā wé nyē ai é dzóm é nə́ ńkomán ai elé a bɔ̌ naa á wu, mod tě á nə ǹwê bod, bə́ bə̄lə́ naa bə́ wê nyé ai sí. 19É mod ǎ kun ai məkǐ ńnye ǎ yī wé ńwê bod. É vóm ā yi tóban ai nyé a yi nyé wé. 20Ngə́ ńwê bod a sógóló nyé ḿból ā síŋ nyē eyɔŋ zǐŋ kig ngə́ ā wōā nyē dzóm á nyɔ́l ású yə̄ nâ á wu, 21ngə́ kig nâ, a lúm nyē bikúda nâ á wu, ényɔ́ ā bɔ̄ nālá a bələ́ nâ a wúag, a nə ńwê bod, ńdɔ̄ hḿ ényɔ́ ā kun ai məkǐ a yi nyé wē éyɔŋ ǎ yi tóban ai nyé. 22Dzam dá, ngə́ ā sógóló mod á zəzə, təge nâ a síŋ nyē, eyɔŋ zǐŋ kig nâ ǎ wōá nyē dzóm á nyɔ́l təge dzə́ŋ naa a wé nyē,